ב"ל - 27061-05-1427 נובמבר 2014 - פסקדין
מיקומך באתר: עמוד ראשי >> חיפוש פסקי-דין >> ב"ל - 27061-05-1427 נובמבר 2014
ב"ל - 27061-05-1427 נובמבר 2014
27061-05-14
א. ו
דר' דויד יפה, מהמרכז הרפואי על שם א. וולפסון חולון, מתמנה בזאת לשמש מומחה יועץ רפואי (להלן - המומחה), לשם מתן חוות דעת רפואית בשאלות המפורטות להלן בהחלטה זו והמתייחסות לתובע, וזאת תוך 30 ימים ממועד קבלת החלטה זו.
א.בית חולים רמב"ם – תיק אשפוז התובע במחלקות: מיון, כירורגית ואורתופדית.
ב.קופת חולים לאומית – תיק רפואי כללי ממוחשב + תיק כירורגי אורתופדי ממוחשב.
א.התובע יליד שנת 1967.
ב.התובע עובד מאז 15/10/07 בטכנולוגיית להבים. התובע עובד 6 ימים בשבוע במשמרות לסירוגין. משמרת בוקר באורך 8 שעות או משמרת לילה שנמשכת 12 שעות.
ג.בתקופה שבין 10/07 ועד 2/11 התובע עבד כמפעיל מכונה להשחזת להבין באופן הבא: את הלהבים, במשקל 1 ק"ג כל אחד, הניח במתקן שיש בו מקום לחמישה להבים. לכל להב שלושה ברגים (שניים גדולים ואחד קטן) אותם סגר בעזרת סיבוב מפתחות עם יד ימין (בורג גדול סובב 5-6 פעמים ובורג קטן 2-3 פעמים). לאחר מכן התובע דחף בכח עם יד ימין את המתקן עם הלהבים לתוך המכונה והפעיל כפתור המפעיל את התהליך האוטומטי של ההשחזה הנמשך בין 5 ל- 7 דקות. במהלך משמרת התובע הפעיל במקביל שתי מכונות השחזה, הממוקמות מימינו ומשמאלו, כך שבזמן ההשחזה של מכונה אחת הטעין מתקן עם להבים במכונה השנייה. בתום תהליך ההשחזה התובע משך את המתקן עם הלהבים בחזרה אליו, עבר עם מכשיר המיועד לכך המכונה "קופון" לאורך הלהבים פעם אחת. אם ההשחזה טובה, התובע פתח באופן ידני את 15 הברגים המחזיקים את חמשת להבים שבמתקן (בורג גדול יש לסובב 5-6 פעמים ובורג קטן 2-3 פעמים). לאחר מכן בדק התובע את המידה של הלהבים בשולחן העבודה שממולו ע"י אחיזת הלהב ביד ימין והנחתו במכשיר המידות. להב במידה הנכונה הניח בארגז ולהב במידה לא נכונה החזיר לתהליך ההשחזה.
באופן זה, הכין התובע במשמרת בממוצע 120 – 100 להבים.
ד.מ- 2/11 ועד 2/12 לערך התובע עבד על מכונת ההשחזה המייצרת באמצעות רובוט להב בודד במשך 7-8 ק"ג. התובע היכה באמצעות פטיש במשקל 1 ק"ג, אותו אחז בידו הימנית, על הלהב שמתקבל מהמכונה כ- 10 פעמים. התובע מדד את הלהבים. את הלהבים שתאמו את המידה הרצויה הניח בארגז והלהבים שלא תאמו את המידה הוחזרו לתהליך ההשחזה האוטומטי.
ה.מ- 2/12 ועד 3/13 לערך, עבד התובע ביציקת חומר חם במשקל 4-5 ק"ג באמצעות קומקום מתוך אמבטיה שממולו לשמונה תבניות לייצור להבים (ארבע מימינו וארבע משמאלו). את הקומקום מילא מתוך האמבטיה שממולו על ידי טבילת הקומקום ואת החומר מזג מהקומקום לתבניות. לרוב מדובר בתבניות גדולות אותן יש למלא על ידי מילוי קומקום ומזיגת תוכנו פעמיים. פעולת מזיגת החומר נעשית כל 5-7 דקות בממוצע. במקביל הכניס את הלהבים שמתקבלים בתהליך היציקה (במשקל 7-8 ק"ג כל אחד) לבדיקה במכונה. באופן זה התובע ייצר 100-120 להבים במשמרת.
ו.התובע נותח בידו הימנית ב- 3/13.